ЦIушинайнсса ссаламрал мажлис\nБарча буллай буру / Ккуллал райондалия / Юбилей\nАвтор: Андриана Абдуллаева · 19.12.2020\nВай гьантрай ЦIусса шинал байрандалун хас був­сса шадлугърал мажлис хьунни Хъювхъиял шяраву.\nВа хIадур бувну бия Рукьижат Оьмаева каялувчисса Аьра­сатнал халкьуннал аслийсса культуралул центрданул зузалтрал. КIицI лаган, Центрданул зузалт чялишну гьуртту шай­ссар райондалий дуллалисса цинярдагу мероприятиярттай.\nРукьижат цуппава культуралул даврин куну лявхъусса инсан бур. МукьцIаллихъайсса шинну хьуну дур ванил культуралул аралуву зий. 1993- ку шиная шихунмай ва бур Хъювхъиял Культуралул къатлул (утти Аьра­сатнал халкьуннал аслий­сса культуралул центр) директорну. Каялувчинал бигарду щаллу баврицIун ва цуппагу гьур­тту шайссар гьарицагу мероприятиялул программалуву.\nРукьижат барчаллагьрай бур цила даврил чIарав бацI­лацIисса шяраваллил администрациялул бак1чи Асият Аьлие­вайн, учительтурайн ва дуклаки оьр­чIайн. Рязину бур цала даву багьайкун дуллалисса зузалтрая : художест­валул каялувчи Сапижат Ма­хIаммадовая, артистка Людмила ХIасниевая.\nЦIусса шинал байран гъан хъанахъисса гьантрай коллективралгу, цилагу цIания Рукьижат барча дуллай бур ЦIусса шин Хъювхъиял жяматрахь, цинявппагу лакрахь. ЧIа тIий бур цинявннан цIуллушиву, барачатсса, даркьусса шин.\nАрамтуралми кьинирдугу хъаннил ххуй дувай\nСледующая публикация Маданият\nПредыдущая публикация ХIачIайсса щин багьайсса даражалул дикIаншиврул